Tabivere Vallavalitsuse

04. detsembri 2017

korralduse nr 334 lisa

# TABIVERE VALLA TEEDE TALIHOOLDUS 2016-2018 HANKEDOKUMENDID

**Hankija:** Tabivere Vallavalitsus (ametiasutuse registrikood 75002078, asukoht ja postiaadress Tuuliku 11, Tabivere alevik, Tartu vald, Tartumaa; e-post info@tabivere.ee; veebileht internetis www.tabivere.ee; telefon 776 6940) .

# 1. Hanke üldtingimused

1.1.Hange korraldatakse vallahankena.

1.2.Hanke eesmärk on tagada Tartu vallas Maarja-Magdaleena piirkonnas vallateede, avalikus kasutuses olevate teede ja piirkonna elanike, kes on kantud Tartu valla elanike registrisse, kodudeni viivate erateede talvine hooldus.

1.3.Teenuse osutamise periood on 11.12.2017.a kuni 30.04.2018.a.

1.4.Hanke eest vastutav isik on vallavanem Tarmo Raudsepp (tel. 56958663; e-post [tarmo@tabivere.ee](mailto:tarmo@tabivere.ee)).

1.5.Hankelepingu täitmise eest vastutav isik on Tabivere Vallavara juhataja Ivar Karina (tel. 5136183; e-post ivar@tabivere.ee)

1. 6.Teenuse osutamise kulu kaetakse Tabivere ja Tartu valla eelarvest.

1. **Hanke eseme tehniline kirjeldus.**

2.1.Hangitavaks teenuseks on kohalike avalike teede ja erateede talihooldustööde teostamine Tartu vallas Maarja-Magdaleena piirkonnas. Hooldatavate teede kogupikkus on 44,81 km.

1. 2.Tabivere valla haldusterritoorium on talihoolde paremaks teostamiseks jagatud neljaks tsooniks:

2.2.1. Tsoon 3 (Maarja-Magdaleena piirkond): Teede kogupikkus on ca 44 808 m (lisa 1).

2.3 Vallateed, kohalikud avalikud teed ja erateed on nimetatud teede nimekirjas piirkondade kaupa (lisa 1). Erateede puhul on tegemist talude, eramute ja kortermajade sissesõiduteedega. Teede nimekiri ja kaart täienevad jooksvalt.

* 1. Pakkuja kohustub:

* + 1. Teedel, tänavatel ja platsidel peab olema tagatud sõidetavus 10 tundi peale lumesaju lõppu.

Teede hooldusel tuleb teehooldust teostada vastavalt teede prioriteetsusele, esmajärjekorras põhiteed ja haridusasutuste ümbrused.

* + 1. tagama, et lumevallide vahe oleks mõõdetuna teepinnalt vähemalt 5 m, kui tee muldkeha seda võimaldab. Kitsama tee puhul peab lume teelt teisaldama tee muldkeha laiuselt. Sahkamise järgselt ei tohi roopad või ebatasasused kinnisõidetud lumes ületada 5 cm;
    2. tagama tööde teostamisel kõigi avalike teede omavaheliste ja avalike teede ning riigimaanteede ristmike sõiduteeosa puhastamise lumevallidest ja lahtisest lumest kohe sahkamisejärgselt;
    3. mitte kahjustama hooldustööde käigus teekatet, teerajatisi, tehnovõrke ega kolmandate isikute vara ja likvideerima töövõtja süül tekitatud kahjustused omal kulul;
    4. pidama talihooldepäevikut või GPS andmetel põhinevat päevikut kuhu on kantud andmed (kuupäev, töö algusaeg ja lõpetamise aeg, läbitud kilomeetrite hulk, masinate ja juhtide andmed ning teostatud tööde maht tundides) ning võimaldama seda tellijal igal ajal kontrollida;
    5. tagama töö teostamisel liiklus-ja keskkonnaohutuse ning edastama objektiga seonduvat infot liiklustakistuste, ohtlike kohtade, teede ohtliku seisundi jne kohta tellijale;
    6. taastama tellija nõudmisel töö teostamisega rikutud haljasalad ja teeperved;

# 3. Hanke tingimused

3.1.Leping sõlmitakse edukaks tunnistatud pakkujaga vastavalt hankedokumentidele ja pakkuja pakkumuse tingimustele.

3.2. Pakkumuse esitamise tähtaeg on **11.12.2017.a. kell 12.00.**

3.3. Hankelepingu täitmise aeg on 11.12.2017 –30.04.2018.

3.4. Teenuse eest tasutakse üks kord kuus vastava arve alusel.

3.5. Teenuse pakkujale makstakse valmisolekutasu 100 eurot (koos käibemaksuga) kuus ajavahemikul

11.12.2017-30.04.2018.

3.6. Tellijal on õigus soovi korral paigaldada tööd teostavatele masinatele GPS seadmed või saada ligipääs olemasolevale GPS seadme infole. GPS seade peab olema sisselülitatud tööde teostamise ajal.

3.7. Hankelepingu mittesõlmimise puhul 10 tööpäeva jooksul peale hanke võitjate kinnitamist on leppetrahv 500 eurot, mille kohta esitab Tabivere Vallavalitsus leppetrahvi arve summas 500 eurot.

3.8. Hankelepingu ennetähtaegse lõpetamise eest enne hankeperioodi lõppu on leppetrahv 1000 eurot, mille kohta esitab Tabivere Vallavalitsus leppetrahvi arve summas 1000 eurot.

# 4. Hankedokumentide väljastamise tingimused

4.1. Hankedokumendid väljastatakse taotlejatele elektrooniliselt ja on leitavad valla veebilehel [www.tabivere.ee,](http://www.tabivere.ee/) avalikustatud ja allalaetavad riigihangete registris

# 5. Pakkujale esitatavad kvalifikatsiooninõuded ning kvalifikatsiooni kontrollimine

5.1. Pakkujate individuaalse seisundi nõuded:

5.1.1. Hankija ei sõlmi hankelepingut isikuga ja kõrvaldab hankemenetlusest mis tahes ajal pakkuja:

5.1.1.1. keda on või kelle seaduslikku esindajat on kriminaal-või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu-või asukohariigi õigusaktide alusel kehtiv;

5.1.1.2. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;

5.1.1.3. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;

5.1.1.4. kellel on õigusaktidest tulenevate riiklike või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi *maksuvõlg*) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus (6) kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Pärast pakkumuse edukaks tunnistamise otsustamist kontrollib hankija eduka pakkuja maksuvõlgade puudumist hankelepingu sõlmimise päeva seisuga. Hankedokumendis loetakse maksude võlaks pakkuja poolt tähtpäevaks tasumata riiklike maksude ja tähtpäevaks tasumata jäetud maksusummalt arvestatud intressivõlga, mis ületab 100 eurot. Hankija kontrollib Eesti residentide riiklike maksude tasumist Maksu-ja Tolliameti registri kaudu. Välisriikide residendid esitavad oma asukoha maa pädeva asutuse tõendi riiklike maksude maksuvõlgade kohta;

5.1.1.5. kes on esitanud valeandmeid riigihangete seaduse 3. jaos sätestatud või seal sätestatu alusel hankija kehtestatud nõuetele vastavuse kohta;

5.1.1.6. Punktide 5.1.1.1.-5.1.1.4. kinnitamiseks esitab pakkuja lisa 7 vormikohase kinnituse.

1. **Pakkuja tehniline ja kutsealane pädevus:**

6.1. Pakkuja esitab hankedokumentide koosseisus esitatud lisa 8 vormikohase kinnituse hankelepingu kvaliteetseks täitmiseks kasutatavate töömasinate ja seadmete olemasolu kohta.

6.2. Pakkuja on valmis tagama sõidukijuhi äraolekul või töövõimetuse korral sõidukijuhi asendamise pädeva sõidukijuhiga, et oleks tagatud sõlmitava lepingu täitmine.

6.3. Hankijal on õigus küsida pakkujalt kvalifikatsiooni kontrollimiseks täiendavat informatsiooni ning teha järelepärimisi pädevatele organisatsioonidele ja kolmandatele isikutele.

# 7. Nõutud dokumentide loetelu ning pakkumuse märgistamise nõuded

7.1. Pakkumus esitada järgmises koosseisus:

7.1.1. hankedokumendi lisade 2, 3 ja 4 vormikohased kinnitused;

7.1.2. hankedokumendi lisa 5 kohane pakkuja hinnapakkumus;

7.1.3. hankelepingu täitmiseks kasutatavate sõidukite registreerimistunnistuste koopiad;

7.2. Pakkumus ja kõik selle juurde kuuluvad dokumendid peavad olema vormistatud eesti keeles.

7.3. Pakkumus ja selle lisad peavad olema allkirjastatud pakkuja seadusliku esindaja või volitatud isiku poolt.

7.4. Pakkumus tuleb esitada ühes eksemplaris kinnises ümbrikus või digi-doc failina ning peab olema tähistatud pealkirjaga „Tabivere valla teede talihooldus 2016-2018“.

# 8. Pakkumuse maksumuse esitamine ja pakkumuse hindamine

8.1. Pakkumuse maksumus esitatakse tunnihinnana.

8.2. Töö hulka ei arvestata sõitu garaažist objektile ning objektilt garaaži.

8.3. Kõik pakkumuses esitatavad maksumused esitatakse eurodes ühesendilise täpsusega.

8.4. Pakkumuse esitamisel tagatist ei nõuta.

8.5. Edukaks pakkumuseks tunnistab hankija odavaima hinnaga pakkumuse.

8.6. Pakkumuse esitamise tähtaeg on 11.12.2017.a. kell 12.00. Pakkumuse võib edastada

kirjalikult aadressile Tabivere Vallavalitsus, Tuuliku 11, Tabivere alevik, Tartu vald, 49127 Tartumaa või digidoc failina e-postile info@tabivere.ee.

8.7. Hankijal on õigus kõik hinnapakkumused tagasi lükata kui esitatud pakkumushind ületab Hankija kasutada olevaid vahendeid ja hange ei ole selle hinnaga Hankijale otstarbekas. Tagasilükkamise põhjendab pakkumuste hindamist läbiviiv komisjon.

# 9. Pakkuja kinnitus

9.1. Pakkumuse esitamise faktiga kinnitab pakkuja, et on teadlik kõikidest hanketeates ja hankedokumentides esitatud tingimustest ning võtab täimiseks kõik eelmärgitud dokumentides sätestatud nõuded.

# 10. Pakkumuste avamise aeg ja koht

10.1. Hankija avab pakkumused pärast nende esitamise tähtaega. Pakkujad võivad soovi korral viibida avamise juures.

10.2. Pakkumuste avamise koht on Tabivere Vallavalitsus, Tuuliku 11, Tabivere alevik, Tartu vald, Tartumaa, 11.12.2017 kell 14.00.

# 11. Lisainformatsioon

11.1. Hankedokumentide ja nende väljastamise kohta on võimalik saada täiendavat infot vallavanem Tarmo Raudsepalt, e-post tarmo@tabivere.ee, tel 56958663.

11.2. Lepingu täitmise ja teede kohta saab täpsemat infot maakorraldaja-keskkonnaspetsialist Mati Põldmalt, e-post mati@tabivere.ee, tel 5112694

# 12. Lisad

Lisa 1 Tsoon 3 teede nimekiri/kaart

Lisa 2 Vallahankes osalemise taotlus.

Lisa 3 Pakkuja kinnitus hankemenetlusest kõrvaldamise aluste puudumise kohta. Lisa 4 Pakkuja kinnitus hankelepingu kvaliteetseks täitmiseks kasutatavate töömasinate ja seadmete olemasolu kohta.

Lisa 5 Pakkuja hinnapakkumus